google/wiki40b huggingface dataset:
Olsenbanden og Data-Harry sprenger verdensbanken

Handling

Egon Olsen havner atter innenfor murene etter et mislykket kupp på Stortinget. Når Egon settes i det fri, har Kjell og Benny fått en ny sjef, Dynamitt-Harry. Etter å ha sovnet i en container, og ufrivillig havnet i USA, tok han utdannelse innen data, og ble til Data-Harry. Han har nå eget selskap, er edru og driver med å penetrere sikkerhetsystemer og knekker elektroniske safer med sin nyervervede kunnskap. Dette liker Egon dårlig, og saboterer datautstyret hans. Kjell og Benny må atter sette sin lit til Egon, og Egons plan denne gangen er å stjele 10 millioner dollar som kjeltringen Hallandsen skal kjøpe 30 tonn smør for, som skal selges videre til det smørmanglende Russland. Men smøret er subsidiert i Norge, og for å unngå regler og lover er stortingsrepresentant Smith-Nilsen kjøpt og betalt, og skal ordne smøret slik at det kan sendes ut av landet. Kriminalbetjent Hermansen nekter å gjøre noe med saken, så kriminalkonstabel Holm tar oppdraget. 
Egons erkefiende nummer 1, Mester Hansen, har fått i oppdrag å utrydde hele Olsenbanden sammen med sin litt dummere høyrehånd, Biffen. De klarer å stjele pengene og fange Egon, men Kjell redder både ham og Benny. Pengene er nå i Verdensbanken, og Olsenbanden klarer å lure seg inn, og bryter seg så ut, med hjelp av Data-Harry. Benny og Kjell gjemmer pengene i en vaskemaskin når de ser politiet, og Valborg setter på maskinene og ødelegger pengene. Mester Hansen og Biffen blir tatt av politiet, og tar på seg skylda for kuppet, samt tidligere kupp utført av Olsenbanden, men det vil ikke Egon ha noe av, så han melder seg for politiet og havner atter en gang bak murene. Holm blir forfremmet, mens Hermansen blir degradert og overført til politistallen.

Trivia

I klippet hvor Biffen under biljakten får bilen sin delt i to av Mester Hansen og deretter kjører ned og ødelegger en fabrikkpipe, har man brukt klippet som ble laget til den danske versjonen av filmen (Olsen-banden deruda' fra 1977) fra der Biffen kjører den delte bilen gjennom formannens kontor til pipen er falt ned. Dette kan man se ved at det på kontorveggen står skrevet «Formand». I filmen spiller Bjørn Watt Boolsen forretningsmannen Smith Nilsen. Boolsen er dansk og har spilt Bang Johansen og Hallandsen i de fleste danske filmene. Klippene med ham er også hentet fra den danske versjonen av filmen.
Purusia

Utseende

En middelsstor, sylindrisk, rødbrun trebukker med skinnende hvite flekker på hodet, pronotum og dekkvingene. Antennene er betydelig lengre enn kroppen. Pronotum er sylindrisk uten tenner på sidene. Dekkvingene ender i spiss tann.

Utbredelse

Arten er utbredt fra Costa Rica i nord til Bolivia i sør.
Jamie Carragher

Liverpool FC

Carragher er en allsidig spiller. Han startet karrieren som midtbanespiller, ble senere flyttet ned i forsvaret som back, og ble senere igjen flyttet inn i midtforsvaret. Spesielt målfarlig er han dog ikke. Carragher har bare scoret 5 mål på 573 førstelagskamper. (pr 31. april 2013). 9. desember 2006 scorte Carra sitt første ligamål siden 1999 i en kamp mot Fulham FC, denne skåringen utløste ville gledesscener på the Kop.
I Liverpools Mesterliga semi-finale 1. mai 2007 mot Chelsea FC, satte Carragher rekord for antall kamper i Mesterliga/Serievinnercup for klubben. Han 90. kamp tok ham forbi Ian Callaghans 89 kamper mellom 1964 og 1978. Etter denne kampen ble han utnevnt til "Man of the Match" for å ha spilt glimrende, trass i kramper mot slutten.
Foran sesongen 2007/2008 signerte Carragher (sammen med Gerrard) en forlenging av kontrakten sin frem til 2011.
Carragher spilte sin siste kamp for Liverpool 19. mai 2013, mot QPR, og endte dermed sin karriere med 737 obligatoriske kamper for klubben - nest mest i klubbens historie.

Landslagsspill

7. juli 2007 ble det kjent at Carra vurderte å trekke seg fra det engelske landslaget da han ikke ble tatt ut på laget i en kvalifiseringskamp mot Estland i juni 2007. Avgjørelsen kom etter at Jamie Carragher ville fokusere mer på Liverpool.
Da et radio-talkshow i ettertid gjorde narr av Carra pga hans avgjørelse, ble han så sint at han selv ringte inn til showet for å forklare sin avgjørelse: «Jeg er 29 år, jeg har spilt (på landslaget) i 8 år og åpenbart ikke bevist nok, så det kommer vel ikke til å endre seg, vil det vel?».
Selv etter flere samtaler mellom Carragher og landslagssjef Steve McClaren etter avgjørelsen ble kjent stod han på sitt, og ville ikke spille for England mer. Da England skulle spille fotball-VM i Sør-Afrika i 2010, klarte landslagssjef Fabio Capello å overtale Carra til å gjøre comeback i Englands forsvarsrekke.
Jamie Carragher uttalte den 7. februar 2013 at han avslutter fotballkarrieren etter endt sesong.

Trivia

I 2005 var Carragher med i en anti-mobbe-musikkvideo for Liverpool-bandet Just 3, med tittelen "Stand Tall".
I juli 2005 giftet han seg med sin barndomskjæreste Nicola Hart, som han har to barn sammen med, James and Mia.
Carragher har fått utmerkelsen the Freedom of the City av sitt hjemsted Sefton for sitt lokale veledighetsarbeid, og "the exceptional example he sets to the youth of today."
Stephanorrhina adelpha

Utseende

En middelsstor (20-30 millimeter) gullbasse. Arten er hovedsakelig blankt rødbrun med hvite flekker på dekkvingene, pronotum kan være delvis grønnlig. Hannen har to krumme, litt innoverkrummede, foroverrettede horn.

Levevis

De voksne billene eter på frukt og blomster. Utviklingen tar 6-8 måneder, de voksne billene kan leve i 3-4 måneder.

Utbredelse

Arten er utbredt i Etiopia, Kenya, Tanzania og Uganda.
Mohe Gulian lufthavn

Mohe Gulian lufthavn (forenklet kinesisk: 漠河古莲机场) OHE / ZYMH betjener fylket Mohe i provinsen Heilongjiang i Folkerepublikken Kina. Den er Kinas nordligste flyplass og den første kinesiske flyplass bygd på permafrost. Byggingen begynte i 2006, og lufthavnen ble åpnet i juni 2008.
Liberaleren

Historie

Avisen ble startet den 4. juni 1999, da med Bent Johan Mosfjell som redaktør. Avisens første nyhetssak hadde tittelen «La butikkene holde åpent så lenge de vil». Nettstedet hevder selv at grunnen til at det ble en internettside og ikke en papiravis eller tidsskrift, var at «norske liberalister etter deres oppfatning stort sett besto av engasjerte, men fattige studenter, og at et avisprosjekt derav ville bli for kostbart.
I 2000 overtok Bjørn Magne Solvik det praktiske ansvaret for Liberaleren, selv om Mosfjell fortsatt hadde det formelle redaktøransvaret. Senere overtok Solvik også redaktørvervet. Per Aage Pleym Christensen overtok som redaktør 2. juli 2005. 
I 2001 flyttet avisen fra domenet liberaleren.net til liberaleren.no

Redaksjonell linje

Redaktøren i Liberaleren utnevnes av sentralstyret i FRIdemokratene. Redaktøren har imidlertid full redaksjonell frihet innenfor de rammene FRIdemokratene setter.
FRIdemokratene og Liberaleren ønsker å vise mangfoldet i liberalismen, og har derfor en generell liberal profil. Typiske temaer for stoffet er klassiske liberale kampsaker som skille av kirke og stat, frihandel og motstand mot verneplikt.
Liberaleren startet 13. januar 2008 en epostkampanje for å hindre at datalagringsdirektivet blir en del av norsk lovgivning.
Liberaleren er en av få norske aviser som ikke følger Vær varsom-plakaten. Dette begrunnes med at journalister ikke skal «ofre sin egen dømmekraft til fordel for et flertallstyranni».
Gråbeingårdene

Gråbeingårdene er et folkelig navn på to kvartaler med leiegårder på Tøyen og Sofienberg i Oslo. Det offisielle navnet var  Tøiengårdene.
Gråbeingårdene har adressene Urtegata 36, Tøyengata 36-40, Herslebs gate 32-34, Jens Bjelkes gate 14-18 og 37-39, Lakkegata 71-75, Siebkes gate 1-5 og 4-6 og Sars' gate 2.

Historie

Gårdene ble bygget i årene 1886-1894 av byggmester Ole Olsen (1832–1908). 
Gårdenes dårlige rykte kom først og fremst av at tomt og bygningsmasse var utnyttet til det ytterste. Tomten på 15 mål var fylt med lukket kvartalsbebyggelse i fire etasjer, med trange gårdsrom. Hver trappeoppgang hadde 16-20 leiligheter, og en vanlig bolig besto kun av kjøkken og en stue. Areaet ble utnyttet med minimumsstørrelse på alle rom. De fire-fem familiene i hver etasje delte én do. Opprinnelig hadde gårdene over 700 leiligheter. På begynnelsen av 1930-tallet huset gråbeingårdene rundt 4000 beboere, - og hadde en befolkningstetthet på mer en det dobbelte av det som var vanlig i nyere kommunal bebyggelse på den tiden. 
Rent bygningsmessig holdt byggmester Olsens gårder en relativt solid standard etter datidens mål. Et karakteristisk trekk som kunne gi assosiasjoner til sparsomhet og byggspekulasjon er at gårdene var upusset og uten noen form for dekorasjoner, i en tid da puss og stukkaturer var det normale for bygårder. Men fraværet av puss kan også oppfattes slik at gårdene ble oppført med teglstein av bedre kvalitet enn vanlig.
Alle gårdene ble renovert gjennom Oslo Byfornyelse i regi av kommunen 1980-1983. Da ble de små leilighetene slått sammen og antallet boenheter vesentlig redusert.

Museumsleilighet

I Tøyengata 38B er det en museumsleilighet som forvaltes av Oslo Museum.
Navnet «gråbeingård» kom til å bli assosiert med «ulvetider» og nød, og er blitt brukt generelt om 1800-tallets «arbeiderkaserner». Forfatteren Oskar Braaten skildret en oppvekst i en gråbeingård (Urtegata 36) i romanen Ulvehiet.
Urzjum

Historie

Urzjum blir første gang nevnt i 1554, som en marisk by. Det blir vanligvis antatt at Urzjum er oversatt fra Mari som «sett et ekorn».  I 1584 blir Urzjum re-grunnlagt som en russisk festning, med det for øye å holde nede de mariske og tatarske opprørene. Bystatus ble innvilget i 1796.
Latskap

Latskap er det å være lat, det vil si det å ikke ville anstrenge seg og arbeide, men være treg og doven. Synonymer til latskap er lathet, dovenskap, treghet, giddeløshet, bedagelighet, makelighet og ugiddelighet. Latskap er et velkjent personlighetstrekk som er hyppig omtalt blant annet i gamle bibelske tekster. Latskap kan ha sykelige årsaker.

Latskap og arbeidsliv

Enkelte mener en del av sykefraværet i norsk arbeidsliv skyldes latskap og bevisst giddeløshet. Tidligere formann i Fremskrittspartiet Carl I. Hagen holdt i 1989 en berømt tale der han karakteriserte ugifte mødre og nordlendinger som uhøflige unnalurere og bortskjemte latsabber som misbruker sosiale støtteordninger.

«Latskap» som symptom på sykdom

Noen sykdommer eller fysiologiske tilstander, for eksempel fibromyalgi, kronisk utmattelsessyndrom, depresjon, hyperthyreose, hypotensjon eller det som kalles på engelsk «motivational deficiency disorder», har som symptomer apati, viljeløshet, fysisk og psykisk tretthet, letargi, som ofte blir ansett for å være tegn på latskap av omgivelsene.
Forskere fra University of California i USA hevder at inaktivitet kan være genetisk betinget.
Long Island Rail Road

Long Island Rail Road (forkortet LIRR) er et jernbaneselskap i New York i USA, som betjener pendlere mellom øyene Manhattan i New York City og Long Island. LIRR driver den travleste nærbanen i Nord-Amerika, med cirka 335 000 passasjerer i døgnet. Som det eneste pendlertogselskapet i USA, kjører LIRRs tog døgnet rundt, alle årets dager, med en del tog utenfor myldretiden, i helger og på helligdager. Det er til sammen 124 stasjoner og mer enn 1100 kilometer med jernbanespor.
Selskapet ble etablert i 1834, og er dermed det eldste jernbaneselskapet i USA som fortsatt er aktivt. Selskapet eies av Metropolitan Transportation Authority (MTA) som MTA Long Island Rail Road.  MTAs andre pendlertogselskap er Metro-North Railroad.
Saint-Paul (Paris Metro)

Saint-Paul er en stasjon på metroen i Paris.
Stasjonen betjener linje 1.
Trichillidium

Utseende

Små, ovale, blanke, brunsvarte skarabider. Oversiden er nokså tett punktert og kledt med korte, fine, oppstående hår.

Utbredelse

Slekten er utbredt i Mellom- og Sør-Amerika, fra Nicaragua i nord til Argentina i sør.
Akselerasjon

Akselerasjon er i fysikken endringen av hastigheten til et legeme med hensyn på tiden. Et legemes akselerasjon er netto resultat av alle de krefter som virker på legemet, som beskrevet av Newtons andre lov. SI-enhet for akselerasjon er meter per sekund i andre potens (m/s²), eller meter per sekund per sekund.
I dagligtale er akselerasjon relatert til endring av fart. For eksempel, akselererer en bil når den øker farten fra en 50-sone til en 60-sone. Men akselerasjon i fysikken er også definert som endring av retningen til et legeme i bevegelse. Dermed akselererer bilen også når den kjører gjennom en kurve, selv om speedometret viser konstant hastighet. På grunn av dette brukes vektorer når akselerasjon skal behandles matematisk. Negativ akselerasjon, (Bremser_(kjøretøy)|bremsing) henvises ofte til som retardasjon (fra latin, «forsinkelse»).

Ekvivalensprinsippet og generell relativitet

Ekvivalensprinsippet sier at det ikke er noe gravitasjonsfelt i et fritt fallende referansesystem. Det går tilbake til betraktningene til Galileo Galilei og Isaac Newton, som erkjente at alle legemer som akselererer på grunn av gravitasjon, gjør det uavhengig av deres masse. En observatør i et laboratorium kan ikke avgjøre om hennes eller hans laboratorium er i vektløs tilstand eller befinner seg i fritt fall. Observatøren kan heller ikke fastslå om laboratoriet flyttes med jevn akselerasjon, eller om det er i et eksternt homogent gravitasjonsfelt som virker gjennom det (for eksempel at laboratoriet står på jorden).
18. juli

Navnedag

Arnulf, Ørnulf.
Den peneste på Dokka

Den peneste på Dokka er et musikkalbum av Dænsebændet, utgitt i 2006.
Bubastis

Etymologi

Navnet Bubastis på egyptisk er PR BȝST eller PR BȝSTT, vanligvis transkribert som Per-Bast. PR betyr «hus» og det andre ordet er navnet på gudinne Bast eller Bastet, og betyr rett og slett «Bastets hus». Bubastis er forsøkt identifisert med det bibelske stedet Pi-Beset (hebraisk: פי-בסת, py-bst) som nevnt i Den hebraiske Bibelen (Det gamle testamente).

Religion

Bubastis var et senter for dyrkelse av kattegudinnen Bast (også kalt Bastet, framhevet hunkjønnsendingen t, eller selv Bubastis etter byen), som antikkens grekere identifiserte med Artemis i gresk mytologi. Katten var et hellig og særegent dyr for Bast. Gudinnen ble representert med hodet til en katt eller løvinne på en menneskekropp, ofte var hun i følge med guden Ptah i monumentale inskripsjoner. Gravene ved Bubastis var følgelig hovedstedet for lagring av mumier av katter.
De mest framherskende trekkene til byen og nomen Bubastis var dets orakel tilhørende Bast, det storslåtte tempelet til gudinnen og den årlige prosesjonen til hennes ære. Orakelet ble populært og økt betydning etter innflytningen av greske bosettere i Nildeltaet. På grunn av at Bast ble identifisert  med Artemis tiltrakk hennes helligdom både innfødte egyptere og grekere.
Festivalen i Bubastis var den mest gledebringende og storslåtte av alle i den egyptiske kalenderen og ble beskrevet av Herodotos.
Point Cruz

Point Cruz er ei halvøy og ei havn i Salomonøyenes hovedstad Honiara. Regjeringsbygga og ei rekke kontorbygg befinner seg i det smale området bak havna. Point Cruz Yacht Club holder til på Point Cruz.
Departement

Departement (fransk for «område») har flere betydninger:
1. Navnet på de administrative regioner i enkelte land. Eksempler på dette er Frankrikes departementer, Benins departementer, Bolivias departementer, El Salvadors departementer, Guatemalas departementer, Haitis departementer, Honduras' departementer, Nicaraguas departementer, Paraguays departementer og Uruguays departementer.
2. Den utøvende makt i Norge er administrert av ulike departementer som dekker ett eller flere fagområder, en annen vanlig betegnelse internasjonalt er ministerier. Alle departementer har en politisk leder, en statsråd, som har knyttet til seg en eller flere statssekretærer og politiske rådgivere. Departementsråden er departementets øverste administrative leder og er ikke politisk valgt. Under seg har departementsråden ekspedisjonssjefer, avdelingsdirektører, underdirektører, og før også byråsjefer etc. Departementenes viktigste oppgaver er blant annet forberedende arbeid for regjeringen, iverksetting av vedtak, klage- og kontrollfunksjoner. Departementene har selvstendig avgjørelsesmyndighet på en del områder.
3. Departement (Danmark), den administrative delen av et ministerium.
4. Også i Sverige er den utøvende makt inndelt i departementer.
Hopprenn i Skuibakken

Dette er en oversikt over hopprenn i Skuibakken i Bærum. Oversikten omfatter Skuirennet, den norske hoppuka, NM og verdenscupen.
Boksing under samveldelekene 1998

Boksing under de britiske samveldeleker 1998. Boksing var en av flere sporter under de sekstende samveldelekene som ble arrangert i Kuala Lumpur i Malaysia i perioden 11. til 21. september 1998. Det var sekstende gangen som boksing var med på programmet i Samveldelekene. I lekene i 1998 ble det konkurrert i tolv vektklasser i boksing, kun for menn. Alle tapende semifinalister fikk bronsemedaljer. England ble beste nasjon med fire gullmedaljer foran Canada med tre.
Elias Koteas

Karriere

Koteas er best kjent fra Terrence Malicks krigsfilm The Thin Red Line (1998), men har også spilt i en rekke andre produksjoner gjennom sin lange karriere. Noen av de mest kjente er Gattaca (1997), Zodiac (2007), Den fantastiske historien om Benjamin Button (2008), Shutter Island (2010) og Let Me In (2010). Han har også spilt i to filmversjoner av Teenage Mutant Ninja Turtles (den første i 1990, og dens oppfølger i 1993).
Lasse Stefanz

Bandets besetning

Det var tvillingene Hans (Hasse) Sigfridsson og Lars (Lasse) Sigfridsson som startet bandet, sammen med Stefan Roslund og Alf Göransson. De inviterte også med Olle Jönsson på trommer, etter er en vellykket audition. Lasse og Stefan var således opphav til navnet. Senere kom også J. Christer Ericsson og Anders Pettersson med, i det de to sistnevnte av ulike grunner ga seg. Gunnar Nilsson kom med på trommer da Olle Jönsson (som tidligere slo trommer) måtte gjøre en håndleddsoperasjon. I en kort stund var også Olle ute av bandet, men har begynte igjen etter kort tid. Jonas Rignell og Henrik Wallrin kom med da brødrene Sigfridsson ga seg.
Spetsnaz-senteret i russiske FSB

Spetsnaz-senteret i russiske FSB (russisk:Центр специа́льного назначе́ния ФСБ Росси́и (ЦСН ФСБ России) har struktur som et selvstendig spetsnaz-senter, og ble satt opp 8. oktober 1998. Sjefen for dette senteret er direkte underlagt første nestkommanderende i FSB — .
Den grunnleggende oppgaven til senteret er kamp mot internasjonal terrorisme på russisk territorium. Dette innebærer å oppdage, forutse og sette en stopper for slike aksjoner i samsvar med artikkel 9.1 - kapittel II i føderal lov - punkt 40-F3 fra 3. april 1995.
Våroffensiven (1975)

Bakgrunn - ny politisk situasjon

Denne nye offensiven var annerledes enn den mislykkede Påskeoffensiven tre år tidligere. Den amerikanske politiske handlekraften var sterkt svekket etter at president Richard Nixon måtte gå av etter Watergate-skandalen og tidligere løfter og garantier ble stoppet av den amerikanske kongressen. Den amerikanske militærhjelpen, som Sør-Vietnams hær var helt avhengig av, hadde blitt sterkt redusert og dette skapte store vanskeligheter i disse militære styrkene som var opplært i den amerikanske formen for krigføring. Da de viste seg til å ikke være i stand til å håndtere situasjonen, og finne andre militære metoder, førte dette til at Sør-Vietnam raskt falt sammen.

Kampene

Offensiven ble innledet med noen mindre aksjoner i den daværende Phuoc Long-provinsen (del av dagens  Binh Phuoc-provins), ved grensen mot Kambodsja nord for Saigon. Det første større militære sammenstøtet, slaget om Phuoc Long 12. desember 1974 til 6. januar 1975 ga en klar nordvietnamesisk seier og operasjonen i området viste seg vellykket, ble det første målet å innta byen Ban Ma Thuot i det sentrale høylandet.

Senter

Den raske nordvietnamesiske framrykkingen gjorde at de sørvietnamesiske myndighetene prøvde i desperasjon å omgruppere sine styrker ved å konsentrere det området de måtte forsvare og samle sine styrker der. Dette medførte imidlertid at sivilbefolkningen flyktet fra de  områdene de trakk seg tilbake fra, og denne flyktningstrømmen fylte opp veiene, noe som gjorde de nødvendige raske styrkeforflytningene i praksis umulig. Situasjonen ble ytterligere forverre av forvirrende ordrer, mangel på kommandosystemer og tilbakerapportering, og en godt ledet fiende som etter at Ban Me Thuot falt 18. mars, kunne ødelegge det meste av den sørvietnamesiske hæren i det sentrale høylandet.

Nord

Kampene i nord ble innledet 5. mars, og varte fram til 2. april. Under kampene om Hue–Da Nang ble det gjort et tilsvarende forsøk på å redusere og konsentrere forsvaret i nord rundt noen enklaver langs kysten, men dette støtte på de samme vanskelighetene som i det sentrale høylandet, og da også dette frontavsnittet falt 2. april, var det nordlige 2/3 av Sør-Vietnam inntatt av Nord-Vietnam. Overrasket over hvor fort de kunne rykke fram, ble fokus endret til å innta Saigon og slik raskt avslutte krigen, ved hjelp av overføring av hovedstyrken som hadde stått i nord.

Saigon

De gjenværende sørvietnamesiske styrkene samlet seg rundt Saigon og lyktes å etablere en forsvarslinje ved hjelp av transportknutepunktene ved Xuan Loc og Phan Rang, men svak politisk og militær styrke og vilje til å fortsette kampen ble stadig mer tydelig. Under politisk press gikk den sørvietnamesiske presidenten Nguyễn Văn Thiệu av 21. april, og en håpet på at en ny leder ville gjøre det letetre å få Nord-Vietnam til forhandlingsbordet. Dette var imidlertid for sent, da sørvietnameserne på dette tidspunktet ikke hadde andre forhandlingskort enn å unngå et blodbad i Saigon. Med de første nordvietnamesiske styrkene på vei inn i byen, kapitulerte den nye sørvietnamesiske regjeringen under ledelse av Duong Van Minh 30. april for å unngå blodbadet.
Gründerskolen

Historikk

I skoleåret 1997–1998 var professor Nils Christophersen besøkende forsker ved Stanford University, og opplevde at det var en synergi mellom universitet og entreprenørmiljøet. Dette inspirerte han til å få opprettet et program rettet mot aspirerende gründere. Det første kullet i 1999 bestod av seks studenter, mens antall studenter i 2006 var 144.

Destinasjoner

I 2006 dro studentene ved Gründerskolen til fem forskjellige destinasjoner; London, Silicon Valley, Boston, Johannesburg og Singapore. I 2007 ble også Shanghai gjeninnført som destinasjon. I 2008 byttet man Johannesburg med Cape Town, men man fortsatte samarbeidet med Wits Business School, som ligger i Johannesburg. I 2009 er det to nye destinasjoner — Houston og Monterrey — mens man ikke drar til Cape Town.

Priser

I 2006 ble Gründerskolen tildelt UiOs «pris for godt læringsmiljø» og 250 000 kroner.

Alumni

Gründerskolen har en aktiv alumniforening med over 1000 tidligere studenter. Alumniforeningen jobber for aktiv nettverking mellom medlemmene og arrangerer også en årlig middag for å samle studentene.
Fyrstinnen av Asturias' pris for internasjonalt samarbeid

Fyrstinnen av Asturias' pris for internasjonalt samarbeid (spansk: Premio Princesa de Asturias de Cooperación Internacional) er en pris, som siden 1981 årlig tildeles for innsats for fremme av internasjonalt samarbeid. Den er en del av en Fyrstinnen av Asturias-prisene. De deles ut årlig i Oviedo.
Prisen ble etablert i 1981 av Fundación Princesa de Asturias og har navn etter tittelen til Spanias kronprinsesse. Den var først kjent som Fyrsten av Asturias-prisen, men etter at Felipe i 2014 ble konge og datteren Leonor ble kronprinsesse med tittelen fyrstinne av Asturias, skiftet navnet til Fyrstinnen av Asturias-prisen. Stiftelsen endret samtidig navn til Fundación Princesa de Asturias.
Prisen består av en skulptur laget av kunstneren Joan Miró og et pengebeløp på 50 000 euro.